Stop Online Piracy Act

Stop Online Piracy Act (SOPA), også kjent som H.R. 3261, er et amerikansk lovforslag som ble introdusert i Representantenes hus den 26. oktober 2011 av representant Lamar S. Smith og en gruppe på tolv støttespillere fra både Det demokratiske parti og Det republikanske parti. Hensikten med lovforslaget er å utvide muligheten for det amerikanske politiet og rettighetshavere å effektivt forhindre spredningen av opphavsrettslig materiale på Internett og stoppe falske varer (forfalskning av konsumentvarer av alle slag).«House Introduces Internet Piracy Bill», Washington Post, 26. oktober 2011 Loven ble i slutten av desember 2011 presentert for representanthusets justiskomité. Den bygger på lover og foreslått lovgivning fra 2008 og 2011 (PRO-IP Act og Protect IP Act).«H.R. 3261, Stop Online Piracy Act» , House Judiciary Committee, 26. oktober 2011

Lovforslaget vil åpne for at både det amerikanske Justisdepartementet og opphavsrettsinnehavere kan få rettskjennelse mot et nettsted beskyldt for å tillate eller støtte brudd på opphavsrett. Den som søker rettskjennelse, kan søke om ulike sanksjoner mot nettstedet som hevdes å ha overtrådt loven, for eksempel krav om at reklamenettverk og betalingstjenester som PayPal fryser sine transaksjoner med det, at søkemotorer som Google utelater det fra sine søk, eller at internett-tjenestetilbydere blokkerer tilgangen til det.

Lovforslaget vil videre gjøre uautorisert streaming av innhold med ulovlig opphavsrettigheter til en forbrytelse med en maksimal strafferamme på fengsel i fem år for 10 stykker musikk eller film i løpet av seks måneder. Loven gir også immunitet overfor Internett-tjenester som frivillig gjør aksjoner mot nettsteder som er dedikert til lovbrudd mens det gjør dem ansvarlig for skader overfor enhver copyrightinnehaver ved å gjøre en nettside som er dedikert til eller bedriver brudd på opphavsrettslig materiale tilgjengelig.«The US Stop Online Piracy Act: A Primer» , PC World - Business Center, 16. november 2011

Tilhengerne av loven sier at dette ville fungere som beskyttelse av åndsverk og tilknyttede selskaper og arbeidsplasser. Dessuten er det nødvendig støtte for håndhevingen av loven av opphavsrettigheter særlig i henhold til utenlandske nettsteder.Marlowe, Beth (17. november 2011): «SOPA (Stop Online Piracy Act) debate: Why are Google and Facebook against it?», Washington Post. Loven har støtte fra store mediekonserner, deres organisasjoner og politiske lobbyvirksomheter, som blant annet Motion Picture Association of America (MPAA) og Recording Industry Association of America (RIAA).

Motstandere av loven betrakter den som aktiv sensurAlbanesius, Chloe (16. november 2011): «SOPA: Is Congress Pushing Web Censorship? | News & Opinion». PCMag.com. som vil føre til at Internett blir forkrøplet.Albanesius, Chloe (1. november 2011): «Will Online Piracy Bill Combat 'Rogue' Web Sites or Cripple the Internet?» De hevder at loven er uforenlig med den grunnleggende retten til ytringsfrihet, og at den kan komme til å true bruken av proxytjenere og lignende anonymiseringstjenester som blant annet sikrer varsleres anonymitet og en friere tilgang til internett i land med statlig sensur.Corynne McSherry, Peter Eckersley (11. november 2011). Hollywood's New War on Software Freedom and Internet Innovation. Electronic Frontier Foundation Blant de som har kritisert lovforslaget er potensielt berørte selskaper som Google, Yahoo!, Facebook, eBay,Engleman, Eric (14. desember 2011): «Google Founder Attacks Piracy Bill Set for House Panel Vote», Bloomberg.com og en rekke journalister og sivile rettighetsaktivister.Flock, Elizabeth (14. desember 2011): «SOPA denounced by newspaper journalists, too», Washingtonpost.com Også Europaparlamentet understreket i en resolusjon ved EU-USA-toppmøtet i november 2011 «hvor viktig det er å garantere beskyttelse av det globale Internetts integritet og kommunikasjonsfriheten gjennom å unngå ensidige virkemidler for tilbaketrekking av IP-adresser eller domenenavn».«Gemensamt förslag till resolution» (svensk tekst), Europaparlamentet 15. november 2011

Den 20. januar 2012 erklærte Lamar Smith at utredning av lovforslaget om SOPA, såvel som lovforslaget om PROTECT IP Act, var trukket tilbake på ubestemt tid.PIPA postponed indefinitely, RT, 20. januar 2012Bill Killed: SOPA death celebrated as Congress recalls anti-piracy acts, RT, 21. januar 2012

 Referanser 

 Eksterne lenker 
 H.R. 3261 on Thomas – Library of Congress()
 H.R. 3261 on GovTrack 
 Brookings Institution white paper
 What DNS Is Not

Kategori:Lover i USA
Kategori:Nettkultur
Kategori:Opphavsrett
Kategori:Sensur
Kategori:2011 i USA
Kategori:2012 i USA
Kategori:Rettsvitenskap i 2011
Kategori:Rettsvitenskap i 2012